Document ID: 32014D0371

ROZHODNUTIE POLITICKÉHO A BEZPEČNOSTNÉHO VÝBORU EULEX KOSOVO/1/2014
zo 17. júna 2014,
ktorým sa predlžuje mandát vedúceho misie Európskej únie na podporu právneho štátu v Kosove, EULEX KOSOVO
(2014/371/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38 tretí odsek,
so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (1), a najmä na jej článok 12 ods. 2,
keďže:
(1)
Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania EULEX KOSOVO vrátane prijímania rozhodnutí o vymenovaní vedúceho misie.
(2)
PBV 4. decembra 2012 prijal rozhodnutie EULEX KOSOVO/3/2012 (2), ktorým sa veľvyslanec Bernd BORCHARDT vymenúva za vedúceho misie EULEX KOSOVO na obdobie od 1. februára 2013 do 14. júna 2014.
(3)
Rada 12. júna 2014 prijala rozhodnutie 2014/349/SZBP (3), ktorým sa mení jednotná akcia 2008/124/SZBP a predlžuje misia EULEX KOSOVO do 14. júna 2016.
(4)
Vysoká predstaviteľka Únie pre zahraničné veci a bezpečnostnú politiku 13. júna 2014 navrhla predĺženie mandátu veľvyslanca Bernda BORCHARDTA ako vedúceho misie EULEX KOSOVO do 14. októbra 2014,
PRIJAL TOTO ROZHODNUTIE:
Článok 1
Mandát veľvyslanca Bernda BORCHARDTA ako vedúceho misie EULEX KOSOVO sa týmto predlžuje do 14. októbra 2014.
Článok 2
Toto rozhodnutie nadobúda účinnosť dňom jeho prijatia.
Uplatňuje sa od 15. júna 2014.
V Bruseli 17. júna 2014

Labels: 10
18
15
5